Homerova odysea

„Homerova odysea“ (v anglickom origináli ) je 3. epizóda 1. série (celkom 3.) amerického animovaného seriálu Simpsonovci. Scenár napísali Jay Kogen a Wallace Wolodarsky a epizódu režíroval Wes Archer. V USA mala premiéru dňa 21. januára 1990 na stanici Fox Broadcasting Company a v Česku bola po prvý krát vysielaná 22. januára 1993 na Českej televízii. V tejto epizóde sa po prvýkrát objavuje Waylon Smithers, ktorý bol ale kvôli chybe v animácii zobrazený ako Afroameričan. V nasledujúcej epizóde mal už žltú kožu, lebo by to mohlo vyvolať rôzne kontroverzie kvôli jeho roli „poskoka“.

 Dej 
Pani Krabappelová zoberie Bartovu triedu na exkurziu do Springfieldskej jadrovej elektrárne. Keď na Homera Bart zakýve, on rozrušene narazí elektrickým vozíkom do chladiaceho ventilu a je prepustený. Homer neúspešne hľadá novú prácu. Cíti sa ako neúspešný, napíše dopis rodine a rozhodne sa spáchať samovraždu tým, že k sebe pripevní balvan a skočí z mosta.

Jeho rodina sa ponáhľa na most, aby ho zachránila, ale skôr ich zrazí rýchlo idúci kamión. Homer ich včas odtiahne do bezpečia a náhle ho naplní nový dôvod k životu: umiestniť na nebezpečnú križovatku značku Stop. Po úspešnej petícii u mestskej rady sa Homer vydáva na krížovú výpravu za verejnú bezpečnosť, ktorá zahŕňa umiestnenie spomaľovacích prahov a výstražných značiek po celom meste.

Keď sa Homer neuspokojí s vlastným úsilím, pustí sa do najväčšieho nebezpečenstva v Springfielde, do jadrovej elektrárne. Potom, čo Homer získa ľudí pre svoju vec, rozhodne sa pán Burns ukončiť rozruch, ktorý vyvoláva, a ponúkne mu nové miesto inšpektora bezpečnosti elektrárne spolu s vyšším platom. Homer, rozpoltený medzi svoje zásady a živobytie, so slzami v očiach povie svojim stúpencom, že od tejto chvíle musí bojovať sám, a prácu príjme.

 Produkcia 
V tejto epizóde sa po prvýkrát objavuje Waylon Smithers, počas premiéry seriálu ho bolo počuť iba cez reproduktor. Pri jeho prvom vizuálnom výskyte bol omylom animovaný zlou farbou a Györgyi Peluce, štylista farieb, z neho urobil Afroameričana. David Silverman vyhlásil, že Smithers bol vždy zamýšľaný ako „biely pätolízač pána Burnsa“, a štáb si myslel, že „by nebylo dobré mať čiernu podradenú postavu“, a tak mu pre ďalšiu epizódu zmenil zamýšľanú farbu. Smithersov odtieň plete bol neskôr vysvetlený ako „extrémne opálenie“.Rhodes, Joe (21. října 2000). "Flash! 24 Simpsons Stars Reveal Themselves". TV Guide.

V tejto epizóde sa krátko objaví trojoká ryba Blinky; neskôr sa stane dôležitou v dieli 2.série Dve autá v každej garáži, tri oči na každej rybe. Pozoruhodné je aj to, že Marge bola v tomto scenári pôvodne nazvaná Juliette ako pocta Rómeovi a Júlii.Wolodarsky, Wallace (2001). The Simpsons season 1 DVD commentary for the episode "Homer's Odyssey" (DVD). 20th Century Fox. V tejto epizóde je po prvýkrát spomenutá Homerova prestredná iniciálka J. Podľa Matta Groeninga išlo o odkaz na losa Bullwinklaea.Groening, Matt (2001). The Simpsons season 1 DVD commentary for the episode "Homer's Odyssey" (DVD). 20th Century Fox. Okrem toho sa v tomto dieli po prvýkrát objavili nasledujúce postavy: Otto Mann, náčelník Wiggum, Jasper Beardsley, Sam a Larry, pán a pani Winfieldovci a Sherri a Terri.

Názov epizódy pochádza z gréckeho eposu Odysseia, ktorý je tradične pripisovaný legendárnemu básnikovi Homérovi. V autobuse Bart spieva „John Henry was a Steel Driving Man“, americkú ľudovú pieseň o hrdinovi robotníckej triedy z 19. storočia, ktorý staval železnice v horách Západnej Virgínie.

 Prijatie 
V pôvodnom vysielaní sa diel umiestnil na 28. mieste v sledovanosti v týždni od 15. do 21. januára 1990 s ratingom Nielsenu 14,9, čo zodpovedá približne 13,7 milióna diváckych domácností. V tom týždni išlo o najsledovanejší program na stanici Fox, ktorý predstihol program Ženatý so záväzkami."New sitcom's `Grand' start helps NBC win again". The Orange County Register. 24. ledna 1990. S. L12.

Po odvysielaní sa epizóda dočkala zmiešaných hodnotení od televíznych kritikov. Warren Martyn a Adrian Wood, autori knihy I Can't Believe It's a Bigger and Better Updated Unofficial Simpsons Guid, uviedli, že „príbeh na konci skôr vyšumí, ale je tu mnoho dobrých momentov, hlavne v elektrárni“.

Colin Jacobson z DVD Movie Guide v recenzii uviedol, že epizóda je z prvých šiestich dielov „možno najlepšia“ a že „trochu trpí zvláštnym tónom, pretože postavy sa ešte nestačili usadiť. Napriek tomu pôsobia prekvapivo šikovne a vtipne.“

V septembri 2001 David B. Grelck v DVD recenzii 1. série ohodnotil epizódu známkou 1,5 z 5 a označil ju za „najhorší diel prvej série“ a pokračoval, že je „pozoruhodná tým, že predstavuje pána Burnsa a (podivne afroamerického) Smithersa, ale inak je nudná a kazateľská“.

 Domáce média 
Epizóda bola po prvýkrát vydaná na domácom videu v Spojenom kráľovstve, ako súčasť VHS vydania s názvom The Simpsons Collection spolu so šiestym dielom série Smutná Líza. V Spojenom kráľovstve bola znovu vydaná ako súčasť VHS boxu kompletnej prvej série, vydaného v novembri 1999.

V Spojených štátoch sa epizóda dočkala vydania na domácom videu ako súčasť DVD sady The Simpsons Season One, ktorá vyšla 25. septembri 2001. Groening, Archer, Kogen a Wolodarsky sa podieľali na komentári k DVD. Dňa 20. decembra 2010 bola v Spojených štátoch vydaná digitálna edícia prvej série seriálu obsahujúca túto epizódu, a to prostredníctvom Amazon Video a iTunes.

 Referencie 

 Zdroj 

Kategória:Epizódy seriálu Simpsonovci (1. séria)